iraklixyz/georgian-wikipedia-cleaned huggingface dataset:
კლერ ფოი

კლერ ელისაბედ ფოი (; 16 აპრილი, 1984) — ინგლისელი მსახიობი. მსახიობობა შეისწავლა ლივერპულის ჯონ მურის უნივერსიტეტში და ოქსფორდის დრამის სკოლაში. 2008 წელს დებიუტი შექმნა ამერიკულ კომედია-დრამის პირველ სერიაში, „იყო ადამიანი“. 2008 წელს ტიტულოვანი როლი ითამაშა -ს მინისერიალში, „ციცქნა დორიტი“. 2011 წელს ითამაშა ამერიკულ ისტორიულ ფანტაზიაში, „ალქაჯების დრო“. ამ როლს მოჰყვა სხვა წამყვანი როლები სატელევიზიო სერიალებში: ბრიტანული ტელე-სერიალი „პირობა“ (2011), ამერიკული სათავგადასავლო დრამა „ძვლები და თავის ქალა“ (2014). ბრიტანულ მინისერიალში „მგლის დარბაზში“, ენი ბოლეინის თამაშისთვის, ფოი დაჯილდოვდა პრიზით.

 -ის ისტორიული დრამის, „გვირგვინის“ პირველ და მეორე სეზონებში დედოფალი ელისაბედ მეორეს განსახიერებით, კლერ ფოიმ მოიპოვა საერთაშორისო აღიარება, დაჯილდოვდა ოქროს გლობუსით და პრაიმტაიმ ემის ჯილდოთი. 2018 წელს მონაწილეობა მიიღო სტივენ სოდერბერგის ფსიქოლოგიურ თრილერში, „შეურაცხადი“. ამერიკელი ავსტრონავტის, ნილ არმსტრონგის მეუღლის, ჯანეტ შერონის როლი ითამაშა, 2018 წლის ბიოგრაფიულ დრამაში, „პირველი კაცი მთვარეზე“. ამ როლის განსახიერებისთვის, ფოი ნომინირდა ოქროს გლობუსზე და საუკეთესო მსახიობი ქალისთვის მეორეხარისხოვანი როლისთვის.

ადრეული ცხოვრება
ინგლისელი მსახიობი კლერ ფოი დაიბადა 1984 წლის 16 აპრილს, ინგლისში. ფოის ნათქვამი აქვს რომ დედამისი არის მასიური ირლანდიური ოჯახის წარმომადგენელი. მისი დიდი ბებია და ბაბუა არიან დუბლინიდან და კილდარიდან. გაიზარდა მანჩესტერში და ლიდზში, სამი შვილიდან უმცროსია. მამამისის სამსახურის გამო ფოის ოჯახი მოგვიანებით საცხოვრებლად გადავიდა ლონგვიკში. მისი მშობლები მაშინ განქორწინდნენ, როდესაც ფოი 8 წლის ასაკში იყო. ჰყავს უმცროსი ნახევარდა მამის მეორე ქორწინებიდან. სწავლობდა „აილსბურის საშუალო სკოლაში“, მოგვიანებით დადიოდა ლივერპულის ჯონ მურის უნივერსიტეტში, სადაც სწავლობდა დრამას. ასევე დადიოდა ოქსფორდის დრამის ერთ წლიან კურსზე. სწავლა დაამთავრა 2007 წელს და შემდეგ საცხოვრებლად გადავიდა ლონდონში, სადაც ცხოვრობდა დრამის სკოლის ხუთ სტუდენტთან ერთად.

კარიერა
ოქსოფორდის დრამის სკოლაში სწავლის დროს, კლერ ფოიმ მონაწილეობა მიიღო რამდენიმე სპექტაკლში, მათ შორისაა: „საუკეთესო გოგონები“, „წყალქვეშა დაპყრობა“, „მარტივი სათნოება“ და „შეხებული“. ,

პროტაგონისტის, ემი დორიტის როლი ითამაშა -ს სატელევიზიო სერიალში, „ციცქნა დორიტი“, ამ როლის შესრულებისთვის ფოი ნომინირდა „სამეფო სატელევიზიო საზოგადოების ჯილდოზე“. შემდეგ იგი გადაიღეს სათავგადასავლო საშინელებათა ჟანრში, „ალქაჯების დრო“. ლედი პერსეფონის როლი ითამაშა -ს ბრიტანულ ტელესერიალში, „მაღლა სართულზე დაბლა“. 2011 წლის თებერვალს გადაიღეს „ 4“-ის სატელევიზიო სერიალში, „პირობა“.

მთავარი როლი ელენი ითამაშა სარა უეითერსის ნოველის ადაპტაციაში, „ღამის მცველი“. 2013 წელს დაბრუნდა თეატრში და ლედი მაკბეტის როლი ითამაშა პიესაში, „მაკბეტი“. 2015 წელს, ბრიტანულ სატელევიზიო სერიალში „მგლის დარბაზში“, ითამაშა ინგლისელი დედოფლის, ენი ბოლეინის როლი. 2016 წელს ელისაბედ მეორე განასახიერა -ის სერიალში, „გვირგვინი”. ამ როლის თამაშისთვის იგი დაჯილდოვდა ოქროს გლობუსით და კინომსახიობთა გილდიის ჯილდოთი.

პირადი ცხოვრება
2014 წელს კლერ ფოი დაქორწინდა ინგლისელ მსახიობზე, სტივენ კამპბელ მურიზე. წყვილს 2015 წლის მარტს ეყოლა ქალიშვილი, ივი როუზი. ისინი დაშორდნენ 2018 წლის თებერვალში.
ხათუნა სამნიძე

ხათუნა სამნიძე (დ. 28 ნოემბერი, 1978) — ქართველი პოლიტიკოსი. „საქართველოს რესპუბლიკური პარტიის“ თავმჯდომარე. საქართველოს მე-10 მოწვევის პარლამენტის წევრი.

ბიოგრაფია
დაიბადა 1978 წლის 28 ნოემბერს. 1985-1995 წლებში სწავლობდა ბათუმის №1 საშუალო სკოლაში, 1996-1999 კი წლებში ბათუმის ტექნიკური უნივერსიტეტის ეკონომიკურ ფაკულტეტზე. 1997-1999 წლებში აჭარის ავტონომიური რესპუბლიკის უზენაესი საბჭოს ადამიანის უფლებათა და საკონსტიტუციო საკითხთა მუდმივი კომისიის თანამშრომელი. 2004-2008 წლებში აჭარის ავტონომიური რესპუბლიკის უმაღლესი საბჭოს წევრი, საფინანსო-საბიუჯეტო კომიტეტის წევრი. 2010-2013 წლებში ჰაინრიჰ ბიოლის ფონდი სამხრეთ სამხრეთ კავკასიის რეგიონული ბიუროს პროგრამირების კოორდინატორი, სამუშაო თემები-„ქალების გაძლიერება, უმცირესობების უფლებები, კონფლიქტები.“ 2013 წელს საქართველოს რესპუბლიკური პარტიის მდივანი. 2013 წლიდან საქართველოს რესპუბლიკური პარტიის თავმჯდომარე. 2014-2017 წლებში თბილისის საკრებულოს წევრი.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გაერთიანებული ოპოზიცია „ძალა ერთობაშია“.
ანუკ ემე

ანუკ ემე (; დ. 27 აპრილი, 1932, პარიზი — გ. 18 ივნისი, 2024, იქვე) — ფრანგი კინომსახიობი. კინოკარიერა 14 წლის ასაკში დაიწყო და 1947 წლიდან მოყოლებული 70-ზე მეტ ფილმში ითამაშა. სკოლაში სწავლის პარალელურად ცეკვასა და სამსახიობო ხელოვნებას ეუფლებოდა.

კარიერა
ფრანსუაზა სწავლობდა ბალეტს და დეკლამაციას. ბავშვობიდანვე დაყავდათ კინოგადაღებებზე. 25 წლის ასაკში იგი გახდა ლიტერატურული კაბარეს „წითელი ვარდის“ მშვენება, ერთი სეზონით გაემგზავრა ათენში, სადაც სცენაზე თამაშობდა. სწორედ იქიდან ჩამოიტანა ბერძნული სახელისა და ფრანგული მიმღეობისგან შემდგარი ფსევდონიმი ანუკ ემე — ანუკ საყვარელი.

ანუკ ემეს კარიერა 1949 წლიდან იწყება როდესაც მან შესანიშნავად გაართვა თავი რთულ როლს ანდრე კაიატის ფილმში „ვერონელი მიჯნურები“. ფილმში ამბავი მოთხრობილია შეყვარებულთა სევდიანი ისტორიის შესახებ. ფილმი შექსპირის ტრაგედიის მიხედვითაა შექმნილი. ანუკ ემე ერთსა და იმავე დროს ასრულებდა ჯულიეტასა და დევნილი ქალიშვილის როლს. ახალგაზრდა მსახიობის მიმართ კრიტიკა კეთილად განეწყო, ხოლო მაყურებელმა იგი შეამჩნია. თითქმის ათი წლის განმავლობაში იგი ძველი პროვინციული მსახიობივით არსებობდა. მას იღებდნენ რომში, მადრიდში, ლონდონში, ბერლინში. ნაცნობია იმ პერიოდში ერთ-ერთი ფილმი. ესაა ფრანსუაზა ა.კრონინის დრამის „იუპიტერი იცინის“ მიხედვით გადაღებული დასავლეღგერმანული ფილმი „მე შენ გეძებ“.

ანუკის სილამაზე მის პროფესინალიზმს დიდ გასაქანს აძლევდა. ნათელი თვალები, მქრქალ, ანტიკურად ნაძერწ სახეზე, არა მარტო ფიზიკურ სრულყოფილებად აღიქმება არამედ სულიერ სულქმნილად.

1951 წელს ალექსანდრ ასტრუკმა ანუკ ემე მიიწვია ფილმ „ცეცხლისფერ ფარდაში“ მონაწილეობის მისაღებად. რეჟისორი გატაცებული იყო ფორმის სფეროში ექსპერიმენტებით. მის რთულ ხატოვნებას და დახლართულ ეკრანულ თხრობას აგვირგვინებდა ანუკ ემეს მიერ განსახიერებული გმირი.

დიდი მოდილიანის არაოფიციალური მეუღლის ჟანა ებიუტერნის როლზე მსახიობებს ეძებდნენ. ამ დროისათვის ჟერარ ფილიპმა, რომელთან ერთადაც ანუკ ემე მონაწილეობას იღებდა ფილმში „ქაფზე“, რეჟისორს ჟაკ ბეკერს ყურადღება გაამახვილებია თავის პარტნიორ ქალზე. მათ ერთად გადაწყვიტეს, რომ ანუკ ემეს მიდრეკილება იდეალური ხასიათის განხორციელებისადმი სწორედ ზედგამოჭრილი იყო „მონპარნასი, 19“-ისთვის. ამასთან მსახიობის ოდნავ აწოწილი სილუეტი მოდილიანის ტილოებზე ასახული ქალის ტიპს ესადაგებოდა.

ანუკ ემეს ჰქონდა ბედნიერება ემუშავა ფედერიკო ფელინისთან. 1959 წელს მონაწილეობა მიიღო ფილმში „ტკბილი ცხოვრება“, 1962 წელს კი — „8​1⁄2. „ტკბილ ცხოვრებაში“ არისტოკრატიული გვარის შთამომავალს თამაშობს. ანუკ ემემ მისი ყველაზე რთული როლი „8​1⁄2“-ში შეასრულა.

თავისი ყველაზე რთული როლები მსახიობმა ფელინისა და დენის ფილმებში ითამაშა. სამართლიანია ითქვას, რომ ემე საყოველთაოდ ცნობილი „ქალისა და მამაკაცის“ შემდებ გახდა. ლელუშის ფილმში ის პირველად გახდა საკუთარი პერსონაჟის ავტორი. „ეს იყო ნამდვილი გართობა, თითქმის ოჯახური გართობა“,— იგონებდა ანუკ ემე. იმის მაგივრად, რომ მსახიობებისთვის ტექსტის დაზეპირება დაევალებინა, ლელუში გვეუბნებოდა: „ამ აზრს შენ გამოსთქვამ მაშინ, როდესაც განსაკუთრებით საჭიროდ მიიჩნევ, დარჩენილ დროს, რაც გსურს ის გააკეთეთ“.
თეონა აქუბარდია

თეონა აქუბარდია (დ. 9 ოქტომბერი, 1978, თბილისი) — ქართველი ისტორიკოსი, პედაგოგი და პოლიტიკოსი. უსაფრთხოების საკითხთა ექსპერტი. ტელეწამყვან დავით აქუბარდიას ქალიშვილი.

ბიოგრაფია
დაამთავრა თბილისის სახელმწიფო უნივერსიტეტი დიპლომატიისა და საერთაშორისო ურთიერთობათა ისტორიის სპეციალობით, მინიჭებული აქვს მაგისტრის აკადემიური ხარისხი. მოგვიანებით თბილისის სახელმწიფო უნივერსიტეტშივე დაასრულა ასპირანტურა და არის ამავე უნივერსიტეტის დოქტორანტი.

2005 წლიდან მუშაობდა სხვადასხვა არასამთავრობო ორგანიზაციაში. 2008 წლიდან არის თავდაცვისა და უსაფრთხოების სამოქალაქო საბჭოს დამფუძნებელი და გამგეობის წევრი. შეიარაღებული ძალებში დემოკრატიული კონტროლის საკითხებზე რამდენიმე პუბლიკაციის თანაავტორი. ლექციებს კითხულობს საქართველოს საზოგადოებრივ საქმეთა ინსტიტუტში. 2014–2018 წლებში იყო საქართველოს ეროვნული უშიშროების საბჭოს მდივნის მოადგილე.

2020 წლის 30 ივლისს შეუერთდა გიორგი ვაშაძის პარტია „სტრატეგია აღმაშენებელს“. 2020 წლიდან არის საქართველოს მოწვევის პარლამენტის წევრი პარტიული სიით, საარჩევნო ბლოკი: „გიორგი ვაშაძე — სტრატეგია აღმაშენებელი“.
ძეგამჩაი

ძეგამჩაი — მდინარე აზერბაიჯანში, მტკვრის მარჯვენა შენაკადი. მიედინება შამქორისა და გადაბეის რაიონში. სათავეს იღებს ჩექერბეიში 2020 მ-ზე. მდინარის სიგრძე 90 კმ-ია, აუზის ფართობი 942 კმ². იგი საზრდოობს მიწისქვეშა წყლით (45 %), წვიმით (35 %) და თოვლით (20 %). წყალდიდობები მარტ-ივნისშია, რაც გამოწვეულია თოვლის დნობით. ამ თვეების განმავლობაში მდინარის წლიური ნაკადის 60-70 % მიედინება. ძეგამჩაის საშუალო წლიური ხარჯი 6,30 მ³/წმ-ია, მაქსიმალური ხარჯი გაზაფხულსა და ზაფხულშია. ძეგამჩაის ჩამონადენი წყლის სეზონების მიხედვით: გაზაფხულზე 40 %, ზაფხულში 35 %, შემოდგომაზე 15 % და ზამთარში 10 %.

მდინარის ძველი ქართული სახელწოდებაა ბურდუჯი // ბერდუჯი. ის ისტორიული საქართველოს უკიდურეს აღმოსავლეთ საზღვარს წარმაოდგენდა. წყაროებში გვხვდება — საგიმი, საგამი, ზეგამი და ზაკამის — სახელწოდებითაც.
ფელისიტი ჯოუნზი

ფელისიტი როუზ ჰენდლი ჯოუნზი (; დ. 17 ოქტომბერი, 1983) — ინგლისელი მსახიობი. პროფესიული მსახიობობა 12 წლის ასაკში დაიწყო, პირველად გამოჩნდა 1996 წლის ბრიტანულ ფილმში, „განძის მაძიებლები“. ეთელ ჰელოუის როლი ითამაშა ბრიტანულ-კანადურ სატელევიზიო სერიალში, „ყველაზე ცუდი ჯადოქარი“. მოგვიანებით მონაწილეობა მიიღო სერიალის გაგრძელებაში, „ვეირდისტერ კოლეჯი“.

2006 წლიდან ჯოუნზმა მონაწილეობა მიიღო ისეთ ფილმებში, როგორიცაა: 2007 წლის ბრიტანული ტელესერიალი „ჩრდილოეთ სააბატო“, 2008 წლის ბრიტანული დრამა „ბრაიდსჰედში დაბრუნება“, რომანტიკული კომედია „ძვირფასი“ (2009), ამერიკული ფილმი „ქარიშხალი“ (2010), „წარმოუდგენელი ადამიანი-ობობა 2“ (2014), ამერიკული მისტიური დრამა „ნამდვილი ამბავი“ (2015) და სხვა. 2011 წლის რომანტიკულ დრამაში, „როგორც შეშლილში“ ნათამაშებმა როლმა მოიპოვა კარგი კრიტიკული შეფასებები და დაჯილდოვდა ჯილდოთი.

2014 წელს ჯეინ ჰოკინგის როლი ითამაშა ბიოგრაფიულ დრამაში, „ყველაფრის თეორია“, რომლისთვისაც იგი დაჯილდოვდა ოქროს გლობუსი, კინომსახიობთა გილდიის ჯილდო და საუკეთესო მსახიობი ქალისთვის მთავარ როლში. 2016 წელს ჯოუნზი გადაიღეს სათავგადასავლო-თრილერში „ინფერნო“, ფანტაზიურ დრამაში, „ურჩხული გიხმობს“, ჯინ ერსოს როლი ითამაშა ამერიკულ ფილმში, „ვარსკვლავური ომები:განდევნილი“.

ადრეული ცხოვრება
ინგლისელი მსახიობი ფელისიტი როუზ ჰენდლი ჯოუნზი დაიბადა 1983 წლის 17 ოქტომბერს, ბირმინგემში, ინგლისში. ჰყავს ერთი უფროსი ძმა. დედამისი მუშაობდა რეკლამირებაში, ხოლო მამამისი იყო ჟურნალისტი. გაიზარდა ბურნვილში, სამხრეთ ბირმინგემის სოფელში. მისი ბიძა, მაიკლ ჰენდლი არის მსახიობი, რის გამოც ბავშვობაში ფელისიტის დაინტერესება სამსახიობო კარიერის მიმართ გაიზარდა.

ჯოუნზი დადიოდა „მეფე ედუარდ ჰენდსვორტის სკოლაში“, შემდეგ ოქსფორდის უნივერსიტეტის ვედჰემის კოლეჯში, ინგლისურს სწავლობდა. პერიოდულად მონაწილეობას იღებდა სტუდენტურ სპექტაკლებში. 2005 წელს ითამაშა უილიამ შექსპირის ერთ-ერთ პიესაში.

კარიერა
ჯოუნზმა მსახიობობა 11 წლის ასაკში დაიწყო. 14 წლის ასაკში, მონაწილეობა მიიღო სატელევიზიო სერიალის, „ყველაზე ცუდი ჯადოქრის“ პირველ რამდენიმე სერიაში. ამ პერიოდში, მისი ყველაზე დიდი როლი, ემა კარტერი იყო, რომელიც ბრიტანულ სერიალში, „ “-ში 2009 წლამდე ითამაშა.

2003 წელს გრეისი მეი განასახიერა -ს დრამაში, „მოსამსახურეები“.2007 წელს მთავარი როლი ითამაშა ჯეინ ოსტინის ადაპტაციაში, „ჩრდილოეთ სააბატო“, ამ წელს მან სამეფო სასამართლო თეატრში, პოლ სტენჰემის ორ აქტიან პიესაში, „ეს სახე“-ში მიიღო მონაწილეობა.

2008 წელს იგი გამოჩნდა ბრიტანულ დრამაში, „ბრაიდსჰედში დაბრუნება“ და ბრიტანულ დრამაში, „უიღბლოს მოგონებები“. 2009 წლის იანვარს, 5 ნაწილიან სატელევიზიო სერიალში, „ანა ფრანკის დღიურში“, ტამსინ გრეგთან და იან გლენთან ერთად, განასახიერა მარგოტ ფრენკი. 2010 წელს რიკი ჯერვაისი და სტივენ მერჩანტი ფილმში, „ქალაქი სემეტრი“-ში ითამაშა ჯულის როლი. 2010 წელს იგი ასევე გამოჩნდა ბრიტანულ ფილმში, „“. მირანდას როლი ითამაშა 2010 წლის ამერიკულ ფილმში „ქარიშხალი“.

პირადი ცხოვრება
2015 წელს, ჯოუნზმა სასიყვარულო ურთიერთობა დაიწყო რეჟისორთან, ჩარლზ გუარდთან. წყვილმა მათი ნიშნობა 2017 წელს დაანონსა, დაქორწინდნენ 2018 წლის ივნისში. 2020 წლის სექტემბერს შეეძინათ ბავშვი.
მასწავლებლის ეროვნული ჯილდო

მასწავლებლის ეროვნული ჯილდო — გლობალური კამპანიის ნაწილი, რომელიც მიზნად ისახავს საქართველოში პროფესიის პოპულარიზაციას, პედაგოგების პრესტიჟის ზრდას, წარმატებული მასწავლებლების გამოვლენასა და საზოგადოებისათვის მათ წარდგენას.

2017 წლის 19 მარტს საქართველომ განათლებისა და უნარების გლობალურ ფორუმზე მიიღო მასწავლებლის გლობალური ჯილდოს აკრედიტაცია. საქართველოს ფორუმზე წარმოადგენდა კოალიცია „განათლება ყველასათვის - საქართველო.“ აკრედიტაციის საფუძველზე, კოალიციის ინიციატივით, მასწავლებელთა პროფესიული განვითარების ეროვნულ ცენტრთან პარტნიორობით, დაიწყო და 2017 წელს პირველად ჩატარდა მასწავლებლის ეროვნული ჯილდო. ეროვნულ დონეზე გამარჯვებული ჯილდოს სახით იღებს 15 000 ლარს და ხდება გლობალური ჯილდოს ერთ-ერთი მონაწილე.

მასწავლებლების შერჩევის კრიტერიუმებია: მოსწავლეების სწავლის შედეგების დინამიკა; სწავლების ინოვაციური და ეფექტური მიდგომების გამოყენება; ზოგადსაკაცობრიო მოქალაქეობრივი ღირებულებებისა და პრინციპების სწავლება; საზოგადოებერივი აღიარება და სამოქალაქო აქტივობა; პროფესიული განვითარება და გამოცდილების გაზიარება.

მასწავლებლის ეროვნული ჯილდოს პირველი მფლობელი გახდა ლანჩხუთის მუნიციპალიტეტის სოფელ ჩიბათის საჯარო სკოლის სამოქალაქო განათლების მასწავლებელი ვლადიმერ აფხაზავა.

ჯილდოს მფლობელები
ფინალისტები და გამარჯვებულები (2017–2025)
ათეულთა კლუბი და სრული სია
ანა წითლიძე

ანა წითლიძე (დ. 4 ოქტომბერი, 1986, ზუგდიდი) — ქართველი პოლიტიკოსი. იყო ზუგდიდის მუნიციპალიტეტის საკრებულოს ფრაქცია „ერთიანი ნაციონალური მოძრაობის“ თავმჯდომარე. საქართველოს მე-10 მოწვევის პარლამენტის წევრი.

ბიოგრაფია
დაიბადა 1986 წლის 4 ოქტომბერს. 2007-2010 წლებში მუშაობდა თანაშემწედ ლატვიაში მდებარე საქართველოს საელჩოში. 2011-2012 წლებში იყო ზუგდიდის მუნიციპალიტეტის საკრებულოს უფროსი სპეციალისტი. 2014-2017 წლებში ზუგდიდის მუნიციპალიტეტის საკრებულოს წევრი. 2017-2020 წლებში ზუგდიდის მუნიციპალიტეტის საკრებულოს ფრაქციის თავმჯდომარე.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გაერთიანებული ოპოზიცია „ძალა ერთობაშია“.
მარიამ ქვრივიშვილი

მარიამ ქვრივიშვილი (დ. 11 ივნისი, 1990, თბილისი) — ქართველი პოლიტიკოსი. საქართველოს მე-10 მოწვევის პარლამენტის წევრი 2020-2021 წლებში. არის „ქართული ოცნება — დემოკრატიული საქართველოს“ პოლიტიკური საბჭოს წევრი. 2025 წლის 24 ივნისიდან - საქართველოს ეკონომიკისა და მდგრადი განვითარების მინისტრი.

ბიოგრაფია
2010-2012 წლებში იყო შპს „აჭარა ჯგუფის“ ადამიანური რესურსების მართვის ხელმძღვანელის მოადგილე. 2012-2014 წლებში იყო სსიპ ტურიზმის ეროვნული ადმინისტრაციის ხელმძღვანელის მოადგილე. 2014-2019 წლებში იყო შპს „ვოიაჟერის“ გენერალური დირექტორი; ა/კ -ს რეგიონული მენეჯერი საქართველოში. 2019-2020 წლებში იყო სსიპ ტურიზმის ეროვნული ადმინისტრაციის ხელმძღვანელი.

2020 წლის 11 დეკემბრიდან 2021 წლის 25 მაისამდე იყო საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. 2021 წლის 24 მაისიდან საქართველოს ეკონომიკისა და მდგრადი განვითარების მინისტრის მოადგილე. 2025 წლის 24 ივნისიდან საქართველოს ეკონომიკისა და მდგრადი განვითარების მინისტრი

2024 წლის არჩევნებისთვის ქვრივიშვილი „ქართული ოცნების“ საპარლამენტო სიის მეთორმეტე ნომრად წარადგინეს.
სუმბატ კიურეღიანი

სუმბატ კიურეღიანი (დ. 8 მარტი, 1969, ბოგდანოვკა) — ქართველი პედაგოგი და პოლიტიკოსი. საქართველოს მე-10 მოწვევის პარლამენტის წევრი 2020 წლიდან.

ბიოგრაფია
დაიბადა 1969 წლის 8 მარტს. დაამთავრა ერევნის სასოფლო სამეურნეო ინსტიტუტი, აგრონომის სპეციალობით. 1994-2005 წლებში იყო გორელოვკის საშუალო სკოლის პედაგოგი. 2005-2006 წლებში იყო ამავე სკოლის დირექტორი. 2006-2010 წლებში იყო ნინოწმინდის საკრებულოს წევრი. 2010-2012 წლებში იყო საკრებულოს თავმჯდომარის მოადგილე. 2012-2020 წლებში იყო ნინოწმინდის საკრებულოს თავმჯდომარე.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.
ავთანდილ ენუქიძე

ავთანდილ ენუქიძე (დ. 13 დეკემბერი, 1954) — ქართველი პოლიტიკოსი.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „საქართველოს პატრიოტთა ალიანსი“. პარტიის მიერ პარლამენტის ბოიკოტის მიუხედავად, 2021 წლის იანვარში პარტიული სიის პირველი სამი ნომრის (ირმა ინაშვილი, გიორგი ლომია, გოჩა თევდორაძე) ადგილმონაცვლე დეპუტატებთან ერთად (ფრიდონ ინჯია, დავით ზილფიმიანი, გელა მიქაძე) შევიდა პარლამენტში, რითაც გაემიჯნა პატრიოტთა ალიანსს და სხვებთან ერთად გამოაცხადა ახალი პარტიის, „ევროპელი სოციალისტების“ შექმნის შესახებ.

ბიოგრაფია
1971-1972 წლებში იყო თბილისის ტყავსაგალანტერო ფაბრიკის მუშა. 1973-1978 წლებში იყო საქართველოს პოლიტექნიკური ინსტიტუტის სტუდენტი. 1978-1983 წლებში იყო საქართველოს პოლიტექნიკური ინსტიტუტის კათედრის თანამშრომელი, კომკავშირის მდივანი. 1983 წელს იყო კომკავშირის ცკ-ის კომისარი. 1983-1985 წლებში იყო კომკავშირის ლენინის რაიკომის პირველი მდივანი. 1985-1988 წლებში იყო სალოკომოტივო დეპოს პარტიული კომიტეტის მდივანი. 1988-1990 წლებში იყო რკინიგზის თბილისის კვანძის პარტიული კომიტეტის მდივანი. 1990-2003 წლებში მუშაობდა საქართველოს შინაგან საქმეთა სამინისტროში. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „საქართველოს პატრიოტთა ალიანსი“
რიმა ბერაძე

რამინა (რიმა) ბერაძე (დ. 28 ოქტომბერი, 1955, ოზურგეთი) — ქართველი ეკონომისტი, პოლიტოლოგი და პოლიტიკოსი. თბილისის საკრებულოს 2 მოწვევის (2014, 2017) და საქართველოს მოწვევის პარლამენტის წევრი.

დაამთავრა საქართველოს სასოფლო-სამეურნეო ინსტიტუტი, ბაქოს უმაღლესი პოლიტოლოგიის სკოლა, საქართველოს ჩაისა და სუბტროპიკულ კულტურათა საკავშირო სამეცნიერო კვლევითი ინსტიტუტი.

1977–1984 წლებში იყო ოზურგეთის მაღაროთა სამმართველოს კადრების განყოფილების გამგე. 1977–1985 წლებში სხვადასხვა თანამდებობას იკავებდა სამთოქიმია ოზურგეთის მადანთა სამმართველოში. 1984–1985 წლებში მშენებარე პანსიონატ „მთის ბროლის“ დირექტორი. 1985–1992 წლებში ოზურგეთის კპ რაიკომის მდივანი. 1992–1995 წლებში ოზურგეთის მერის პირველი მოადგილე. 1996–2005 წლებში საქართველოს პრეზიდენტის აპარატის დსთ-სა და „მშვიდობიანი კავკასიის“ განყოფილების უფროსი. 2005–2007 წლებში საქართველოს ფინანსთა სამინისტროს თბილისის საგადასახადო დეპარტამენტიის ინსპექციის აპარატის ადმინისტრაციის უფროსი. 2012 წლიდან პოლიტიკური გაერთიანება „ქართული ოცნება — დემოკრატიული საქართველოს“ ჩუღურეთის საოლქო ორგანიზაციის თავმჯდომარე.
ეკა სეფაშვილი

ეკატერინე (ეკა) სეფაშვილი (დ. 1 ივლისი, 1973, თბილისი) — ქართველი პოლიტიკოსი. იკავებდა საქართველოს რეგიონული განვითარებისა და ინფრასტრუქტურის მინისტრის მოადგილის თანამდებობას.

2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.
ალოტის ეკლესია

ტერმინი ალოტის ეკლესია შესაძლოა აღნიშნავდეს:

ალოტის პირველი ეკლესია — არქიტექტურული ძეგლი თიანეთის მუნიციპალიტეტის სოფელ ალოტში დასავლეთით;
ალოტის მეორე ეკლესია — არქიტექტურული ძეგლი თიანეთის მუნიციპალიტეტის სოფელ ალოტში კოხის მთის წვერზე;
ალოტის მესამე ეკლესია — არქიტექტურული ძეგლი თიანეთის მუნიციპალიტეტის სოფელ ალოტში 3,5 კილომეტრზე მდინარე თეთრხევის სათავესთან.
მამლის მთის ნასოფლარი

მამლის მთის ნასოფლარი — არქეოლოგიური ძეგლი ადიგენის მუნიციპალიტეტის დაბა აბასთუმანში. განეკუთვნება შუა საუკუნეებს. მდებარეობს მამლის მთის სამხრეთით, მთის მოვაკებულ ქედზე.

ნასოფლარი დასავლეთიდან მდინარე კურცხანის ხეობას და ფერსათის მთას გაჰყურებს, აღმოსავლეთიდან მდინარე მამლის წყაროს ხეობას, ჩრდილოეთიდან მამლის მთის კლდოვანი მასივი საზღვრავს, ხოლო სამხრეთით კურცხანის ხეობის ქვემო წელს გასცქერის. ნასოფლარის ტერიტორიაზე 10-მდე ნაგებობის კედლის ნაშთები და სამოსახლო ბუდეები ფიქსირდება. ნაგებობები რელიეფზეა მორგებული და უმეტესად სამი მხრიდან ნაწილობრივ ან მთლიანად მიწაშია შედგმული. კედლები ამოყვანილია კლდის სხვადასხვა ზომის ფლეთილი ქვებისგან, ზოგან გამოყენებულია მოზრდილი ლოდები. წყობა მშრალია, დუღაბის გარეშე. სათავსი თუ საცხოვრებელი ნაგებობები სწორკუთხა ფორმისაა.

ნასოფლარის ცენტრალურ ნაწილზე შედარებით უკეთაა ბანურ სახურავიანი საცხოვრებელი სახლი შემორჩენილი. დაზიანებულია საყრდენი კედლები და ნაწილობრივ ჩამოქცეულია სახურავი, თუმცა ჯერ კიდევ შემორჩენილია ჰორიზონტალურად გადებული ხის კოჭები. ნასოფლარზე უმეტესად ერთოთახიანი საცხოვრებელი ნაგებობები გვხვდება, თუმცა კურცხანის ხეობისკენ მიმართულ დამრეც ფერდზე ვხვდებით კედლით ორ დამოუკიდებელ სწორკუთხა სივრცედ გაყოფილ ნაგებობის ნაშთსაც. ნასოფლარის ჩრდილოეთით ბილიკის პირას წყარო მოედინება. ნასოფლარზე ჩამოდის ნასაბაჯვარიდან ჯაჯის ტბისკენ მიმავალი ბილიკი, რომელიც ასევე მთის ბილიკებით გარდა ადიგენის მუნიციპალიტეტისა უერთდება ჩოხატაურისა და ვანის მუნიციპალიტეტს.
სტივენ ოგი

სტივენ ოგი (; დ. 4 ნოემბერი, 1973, ედმონტონი, კანადა) — კანადელი მსახიობი.

ოგი დაიბადა კანადაში, ქალაქ ედმონტონში. ბავშვობა კალგარიში გაატარა. სამსახიობო კარიერა კანადის ეროვნული კინემატოგრაფიის სამმართველოსთან თანამშრომლობით დაიწყო. ნიუ-იორკში გადასვლის შემდეგ მონაწილეობდა სატელევიზიო შოუებში, პარალელურად კი თეატრში მუშაობდა და ახმოვანებდა ვიდეოთამაშებს.

მოგვაინებით იგი -მა მიიწვია, რომელიც -ზე მუშაობდა . ოგმა გაახმოვანა თამაშის ერთ-ერთი პროტაგონისტი, ტრევორ ფილიპსი, რის გამოც კრიტიკოსების მაღალი შეფასება და არაერთი ნომინაცია დაიმსახურა. მას დებიუტი ჰქონდა მოსიარულე მკვდრების მე-6 სეზონში, სადაც საიმონის როლს ასრულებდა, რომელიც მთავარი ანტაგონისტი გახდა სერიალის მე-7 სეზონში.

ფილმოგრაფია
ფილმები
ტელესერიალები
ვიდეოთამაშები
გიორგი ჩანგაშვილი

გიორგი ჩანგაშვილი (დ. 1 იანვარი, 1919, ხოდაშენი, ახმეტის რაიონი — გ. ოქტომბერი, 2005) — ქართველი გეოგრაფი. გეოგრაფიის მეცნიერებათა კანდიდატი (1955). ომისა და შრომის ვეტერანი, ხოდაშნის ს/კ სტაციონარის ხელმძღვანელი.

ბიოგრაფია
გიორგი ჩანგაშვილმა დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი გეომორფოლოგიის სპეციალობით 1948 წელს. მუშაობა დაიწყო საქართველოს მინისტრთა საბჭოს თავმჯდომარის მდივნის თანამდებობაზე; 1951–54 წლებში სწავლობდა საქართველოს მეცნიერებათა აკადემიის ასპირანტურაში აკადემიკოს ალექსანდრე ჯავახიშვილის ხელმძღვანელობით; 1956 წლიდან მუშაობდა ვახუშტი ბაგრატიონის სახელობის გეოგრაფიის ინსტიტუტში, 1977-1980 წლებში იყო თანამედროვე გეომორფოლოგიური პროცესების ჯგუფის ხელმძღვანელი; 1980-1990 წლებში თანამედროვე გეომორფოლოგიური პროცესების ლაბორატორიის გამგე, შემდეგ იყო წამყვანი მეცნიერ-თანამშრომელი, კახეთის სტიქიური გეომორფოლოგიური პროცესების ექსპერიმენტული სტაციონარის ხელმძღვანელი.
მაიკლ იმპერიოლი

ჯეიმზ მაიკლ იმპერიოლი (დ. 26 მარტი, 1966) — იტალიელ-ამერიკელი მსახიობი. ყველაზე მეტად ცნობილია „სოპრანოს კლანში“ შესრულებული კრისტოფერ მოლტისანტის როლით, რომლისთვისაც მსახიობმა ემის ჯილდო მიიღო დრამატული სერიალის საუკეთესო მეორეხარისხოვანი მსახიობისთვის. 2008 წელს დაწერა და გადაიღო თავისი პირველი მხატვრული ფილმი „მშიერი მოჩვენებები“. იმპერიოლიმ 2015 წელს ითამაშა „ცოფიან ძაღლებში“.

ახალგაზრდობა
იმპერიოლის დაბადების სახელია ჯეიმზ მაიკლ იმპერიოლი. დაიბადა ნიუ-იორკში, 1966 წლის 26 მარტს. მისი კინემატოგრაფიული მოღვაწეობა 1980-იანი წლების ბოლოს დაიწყო. 1990 წელს, რამაც მას აღიარება მოუტანა, იყო მარტინ სკორსეზეს ფილმი „დიდებული ბიჭები“ , სადაც მან სპაიდერის როლი შეასრულა. მუშაობდა მთელი 1990-იანი წლების ნიუ-იორკის დამოუკიდებელ კინოინდუსტრიაში, განსაკუთრებით სპაიკ ლის ფილმებში: „ჯუნგლების ციებ–ცხელება“ (1991), „მალკოლმ “ (1992), „გამსაღებლები“ (1995) და „სემის ზაფხული“ (1999). 90-იანი წლების შუა პერიოდში ასევე მონაწილეობდა ჰოლივუდის ფილმებში: „ცუდი ბიჭები“ (1995) და „მარტოხელა“ (1996).

ჯილდოები
1999 წელს კინომსახიობთა გილდიის ჯილდოს გამარჯვებული.

2000 წელს კინომსახიობთა გილდიის ჯილდოს ნომინანტი.
2001 წელს კინომსახიობთა გილდიის ჯილდოს ნომინანტი.
2002 წელს კინომსახიობთა გილდიის ჯილდოს ნომინანტი.
2003 წელს ემის ჯილდოს ნომინანტი.
2003 წელს ოქროს გლობუსის ნომინანტი.
2004 წელს ემის ჯილდოს გამარჯვებული.
2004 წელს კინომსახიობთა გილდიის ჯილდოს ნომინანტი.
2005 წელს ოქროს გლობუსის ნომინანტი.
2006 წელს ემის ჯილდოს ნომინანტი.
2006 წელს კინომსახიობთა გილდიის ჯილდოს ნომინანტი.
2007 წელს ემის ჯილდოს ნომინანტი.
2007 წელს კინომსახიობთა გილდიის ჯილდოს გამარჯვებული.
2008 წელს ოქროს ნიმფას ნომინანტი.
2010 წელს ოქოს დერბის სატელევიზიო ჯილდოს ნომინანტი.
2019 წელს ოქროს გლობუსის ნომინანტი.
2019 წელს პორტუგალიის კინოაკადემიის სოფიას პრემიის ნომინანტი.